Tunisko

Tunisko, dlhý názov Tuniská republika, je štát v Severnej Afrike. Krajina je členom AfDB, GATT, IBRD, IBD, LORCS, MMF, NAM, OAPEC, OAS, OAU, OSN, UNCTAD, WHO.

 Dejiny 
Krajina leží na území starovekého Kartága. Samotné mesto Kartágo je dnes súčasťou hlavného mesta Tunisu. Krajina sa osamostatnila spod francúzskej koloniálnej nadvlády v roku 1956. V polovici decembra 2010 v krajine prepukli sociálne nepokoje, ktoré neskôr začiatkom januára 2011 prerástli do ozbrojených stretov s políciou a armádou.
Následným zvrhnutím vládcu, prezidenta Ben Alího 14. januára 2011 sa začala vlna revolúcií (v Tunisku dostala revolúcia prívlastok "jazmínová"), v ostatných arabských krajinách známa ako "arabská jar". 23. októbra sa v Tunisku uskutočnili prvé demokratické voľby, v ktorých zvíťazila strana umiernených islamistov. 12. decembra 2011 bol parlamentom zvolený nový dočasný prezident Munsif Marzukí.

 Ekonomika 
Krajina je považovaná za jednu z najliberálnejších arabských krajín. Je významnou turistickou destináciou, ktorú ročne navštívi asi 2 - 4 milióny turistovWatts, R. (Editor) Svet vo faktoch do vrcka. Slovo, Bratislava, 1997, s. 74. Významnou zložkou národného hospodárstva krajiny je ťažba ropy, fosfátov, železnej rudy, olova a soli.Špičák, J., Vreckový atlas sveta. Slovenská kartografia, Bratislava, 1980, s. 28

Poľnohospodárstvo je zamerané na pestovanie obilnín, teplomilného ovocia, viniča, olív a datlí. Významná je výroba olivového oleja, vín a konzervovaného ovocia a rýb. V živočíšnej výrobe prevláda chov hovädzieho dobytka, v suchších oblastiach chov kôz a oviec.

 Referencie 

 Iné projekty 

 Externé odkazy 
 Cestovateľský denník z Tuniska 


Kategória:Členovia LAŠ
Kategória:Členovia AÚ
Kategória:Členovia OSN
Kategória:Členovia Frankofónie
Kategória:Severná Afrika
Kategória:Štáty v Afrike